OpenLLM-France/wikimedia huggingface dataset:
# Lenzen legea

Eremu elektromagnetikorako Lenzen legea, eroale batek, fluxu magnetikoaren aldakuntza dela eta eremu elektrikoan eragindako aldaketak erlazionatzen dituen legea da, eta eroale bati ezarritako tentsioek indar elektro eragile (IEE) bat sortzen dutela baieztatzen du, indar hau, eroaleko korrontearen aurka dagoelarik. Izena 1834an lege hau argitaratu zuen Heinrich Lenz fisikari alemaniar-baltikoaren omenez jarri zioten. Lenzek erabilirikoa baino testuinguru orokorrago batean, eremu elektromagnetikoko energiari aplikaturiko energiaren kontserbazio legearen beste ondorio bat bezala ezagutzen da.

## Formulazioa

Tentsio induzitu baten polaritateak korronte bat sortzeko joera du, eta korronte honen eremu magnetikoa jatorrizkoa korronteak jada sorturikoaren aurkakoa da. Zirkuitu lau baten bidezko eremu magnetiko uniforme baten fluxua honakoa da:
   $\Phi =\mathbf {B} \cdot \mathbf {S} =BS\cos {\alpha },$
non:
    $\Phi$ = Fluxu magnetikoa. SI-n bere unitatea Weber (Wb) da.
    $\mathbf {B}$ = Indukzio magnetikoa.SI-n bere unitatea Tesla (T) da.
    $S$ = Eroaleak definituriko azalera.
    $\alpha$ = Angelua, eroaleak definituriko azalerarekiko perpendikularra den $S$ bektorearen eta eremuaren norabide bektorearen artekoa.
Eroalea mugimenduan badago fluxuaren balioa honakoa izango da:
   $\Phi =\int _{S}B\cos {\alpha }dS$
Era berean, eremu magnetikoaren balioaren aldaketak fluxuaren balioa ere alda dezake:
   $d\Phi =dB\cdot S\cdot \cos(\alpha ).$
Kasu honetan, Faradayren legeak tentsio induzituaren ℰ balioa une bakoitzean honakoa dela dio:
   ${\mathcal {E}}\ =-N{\frac {d\Phi }{dt}}$
Bertan, ℰ tentsio induzitua da, dΦ/dt Φ fluxu magnetikoaren denbora-aldaketa tasa da eta N eroalearen espira kopurua da. Tentsio induzituaren norabidea (zeinu negatiboa du formulan) fluxu magnetikoaren aldaketaren aurkakotasunaren ondorioa da.

## Ikus, gainera

* Faradayren legea

## Kanpo estekak

* Datuak: Q192288
* Multimedia: Lenz's law / Q192288
# Leo-Cedarville (Indiana)

Leo-Cedarville Indianako herri bat da. Allen konderrian kokatua dago. 2010ean 3.603 biztanle zituen, 9,62 kilometro koadrotan banatuta.

## Ikus, gainera

* Allen konderria

## Kanpo estekak

* Datuak: Q2310402
* Multimedia: Leo-Cedarville, Indiana / Q2310402
# Lenzen

Lenzen Alemaniako hiri-udalerri bat da, Brandenburgo estatuan. Azken zentsuaren arabera 2.038 biztanle zituen, 96,19 kilometro koadroko azaleran.

## Kanpo estekak

* Datuak: Q625768
* Multimedia: Lenzen (Elbe) / Q625768
# Lenzie

Lenzie, Eskoziako gaeleraz: Lèanaidh eta eskozieraz: Lennie edota Lenyie, Eskoziako udalerri bat da, Ekialdeko Dunbartonshire konderrian.

## Kanpo estekak

* Datuak: Q2967298
* Multimedia: Lenzie / Q2967298
# Lenzkirch

Lenzkirch Alemaniako udalerria da. Baden-Württemberg estatuan dago, [[Breisgau-Hochschwarzwald (barrutia)|Breisgau-Hochschwarzwald]] barrutian. 2014an 4.818 biztanle zituen 57,9 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q521265
* Multimedia: Lenzkirch / Q521265
# Lençóis Maranhenses Parke Nazionala

Lençóis Maranhenses Parke Nazionala (Parque Nacional dos Lençóis Maranhenses) Brasilgo ipar-ekialdeko Maranhão estatuan dagoen naturgune babestua da. 1981ean eratu zen Parke Nazionala, 156.584 hektareatako azalera duena, eta gaur egun ekoturismorako eremu ezaguna da.
70 kilometro luze den mangladizko kostaldea hartzen du, barnean hareazko duna ibiltariak dituena. Euri sasoian dunen arteko sakonunetan ura pilatzen da, azpiko arroka iragazkaitzak drenatzen uzten ez duena, eta ikuspegi bitxia sortzen da.

## Ezaugarriak

Aipaturiko dunek basamortu itxura ematen dioten arren urtean 1.200 mm ur jasotzen ditu, %70a urtarrila eta maiatza artean. Harea Parnaiba eta Preguiças ibaiek ekartzen dute kontinentearen barnealdetik eta haizeak duna handiak eratzen ditu, 40 metrotako altuera har dezaketenak. Euri sasoian ur gezazko aintzirak sortzen dira dunen arteko sakonunetan, 100 metroko luzera eta 3 metroko sakonera har dezaketenak. Aintzirako urak 27'5-32ºC arteko tenperatura izaten du eta 4.9 eta 6.2 arteko pHa. Nutrienterik ez du apenas.
Sasoi lehorrean ura lurrundu egiten da eta aintzirek metrobeteko sakonera galtzen dute hilero, bataz beste.

## Ekologia

Sortutako aintzirak haien artean konektaturik egon daitezke, bai eta inguruan dauden ibaiekin ere. Horrela arrainak eta intsektuak sartuko dira, Hoplias malabaricus arraina adibidez.

## Iruditegia

* Hareazko dunen artean aintzira.
* Palmerak aintziran.
* Haizeak mugiarazten ditu dunak.

## Erreferentziak

* ↑ (Ingelesez) Vieira, Bianca Carvalho; Salgado, André Augusto Rodrigues; Santos, Leonardo José Cordeiro. (2015-03-05). Landscapes and Landforms of Brazil. Springer ISBN 978-94-017-8023-0. (Noiz kontsultatua: 2024-07-12).
* ↑ (Ingelesez) Miranda, Jivanildo; Costa, João Carlos Lopes; Rocha, Carlos Frederico Duarte da. (2012-11-29). «Reptiles from Lençóis Maranhenses National Park, Maranhão, northeastern Brazil» ZooKeys 246: 51–68. doi:10.3897/zookeys.246.2593. ISSN 1313-2970. (Noiz kontsultatua: 2024-07-12).
* ↑ «A Sea of Dunes» web.archive.org 2018-08-05 (Noiz kontsultatua: 2024-07-12).
* 1 2 (Ingelesez) Magazine, Smithsonian; Geiling, Natasha. «How Do Thousands of Clear Blue Lagoons End Up In These Brazilian Sand Dunes?» Smithsonian Magazine (Noiz kontsultatua: 2024-07-12).

## Kanpo estekak

* Datuak: Q647777
* Multimedia: Parque Nacional dos Lençóis Maranhenses / Q647777
# Leo

Leo edo LEO izan daiteke:
* LEO, ordenagailua
* Leo, konstelazioa
* Leo, zodiakoaren zeinua
* Léo, Burkina Fasoko hiria
# Laura Muir

Laura Muir (1993ko maiatzaren 9a) eskoziar distantzia ertaineko eta luzeko korrikalaria da. 2020ko Tokioko Olinpiar Jokoetako zilarrezko domina lortu zuen 1500 metroko proban, aurretik zazpigarren postua lortu zuen 2016ko Rioko Olinpiar Jokoetan 1500 metroko finalean. Munduko Txapelketan 1500 metroko finalean hiru lehen postu ditu , 2015ean bosgarren sailkatu zen, 2017an laugarren (non seigarren izan zen 5000 metroko proban ere), eta 2019an bosgarren postua lortu zuen. 2018ko Munduko Pista Estaliko Txapelketako domina bi aldiz irabazi zuen, zilarra 1500 metrotan eta brontzea 3000 metrotan, 1500 metroko 2018ko Europako txapelduna eta lau aldiz Europako Indoor Txapelduna, 2017an eta 2019an 1500m/3000m probak irabaziz.
Muirrek 2016ko uztailean hautsi zuen lehen aldiz Britainia Handiko errekorra 1500 metrotan. 2021ean 3:54,50eko egungo errekorra ezarri zuen Tokioko Olinpiar Jokoetan, eta horrek munduko 15 onenen artean kokatzen du. Gainera, 1000 metroko eta 3000 metroko europar errekorra hautsi zuen 2017an, eta Eskoziako errekorra hautsi zuen 800 metroetan 1:56,73rekin 2021ean. 4:18.03ko denborarik onena milan, munduko 20 onenen artean sartu zen denbora horrekin. Muir 1500 metroko Diamante Ligako irabazlea da bi alditan.

## Nazioarteko emaitzak

Olinpiar Jokoak :
| Urtea | Lekua | Domina | Proba |
| 2020 | Tokio ( Japonia) | 02 ! | 1.500 metro |
| Munduko txapelketak (Indoor) ||||
| Urtea | Lekua | Domina | Proba |
| 2018 | Birmingham ( Erresuma Batua) | 02 ! | 1.500 metro |
| 2018 | Birmingham ( Erresuma Batua) | 03 ! | 3.000 metro |
| Europako txapelketak ||||
| Urtea | Lekua | Domina | Proba |
| 2018 | Berlin Alemania | 01 ! | 1.500 metro |
| Europako txapelketak (Indoor) ||||
| Urtea | Lekua | Domina | Proba |
| 2017 | Belgrad Serbia | 01 ! | 1.500 metro |
| 2017 | Belgrad Serbia | 01 ! | 3.000 metro |
| 2019 | Glasgow Eskozia | 01 ! | 1.500 metro |
| 2019 | Glasgow Eskozia | 01 ! | 3.000 metro |
| Europako txapelketak (Sub23) ||||
| Urtea | Lekua | Domina | Proba |
| 2013 | Tampere Finlandia | 03 ! | 1.500 metro |
| Diamond League ||||
| Urtea | Urtea | Domina | Proba |
| 2016 | 2016 | 01 ! | 1.500 metro |
| 2018 | 2018 | 01 ! | 1.500 metro |

### Zirkuituko garaipenak eta tituluak

* Diamante Ligako irabazlea (1500 m): 2016
* Diamante Ligako txapelduna (1500 m): 2018
** 2015 (1) (1500 m): Osloko Bislett Jokoak
** 2016 (2) (1500 m): London Anniversary Games, Parisko Topaketa
** 2018 [2]; (1) (1000 m): Birmingham Britainia Handiko Sari Nagusia ; (1) (1500 m): Bruselako Memorial Van Damme
** 2019 (2) (1500 m): Stockholm Bauhaus-Galan, Londresko Urteurrena
** 2020 (1) (1500 m): Stockholm Bauhaus-Galan
** 2021 [2]; (1) (1500 m): Gateshead Britainia Handiko Sari Nagusia ; (1) (800 m) Monaco Herculis

## Erreferentziak

* ↑ «Athlete Profile» www.thepowerof10.info (Noiz kontsultatua: 2022-01-01).

## Kanpo estekak

* Datuak: Q15103715
* Multimedia: Laura Muir / Q15103715
# Laura Nurmsalu

Laura Nurmsalu (Tartu, 1994ko ekainaren 1a) arkularia da. Estonia ordezkatu zuen 2016ko Udako Olinpiar Jokoetan.

## Erreferentziak

* ↑ Laura Nurmsalu
* ↑ Laura NURMSALU

## Kanpo estekak

* Datuak: Q21066886
# Laura Palmés

Laura Palmés (Bartzelona, 1954 - Id., 2011ko ekainaren 24a) kataluniar kazetaria eta idazlea izan zen. 1994an Bartzelona saria irabazi zuen Eutanasia: morir para vivir erreportajearekin. Darrere les palmeres/ Palmondoen atzean elaberria argitaratu zuen.

## Lan ibilbidea

Kazetaritzan lizentziatu ondoren, Avui egunkari katalanean lan egin zuen. Geroago, Televisión Españolan hasi zen, erreportari gisa lan eginez, eta Atotxako hilketei, Mendebaldeko Saharako gerrari eta, batez ere, eutanasiari buruz —Eutanasia: morir para vivir— egindako erreportajeetan nabarmendu zen, Ramón Sampedrori egindako elkarrizketan finkatua, hura izan baitzen lagundutako heriotza legez eskatu zuen lehen espainiarra. Laura Palmések, erreportajearen aurreko bost urteetan diagnostikatutako endekapenezko gaixotasun larri batekin —esklerosi anizkoitza—, Bartzelonako Hiria Saria lortu zuen 1994an, eta, Sampedrori bere esperientziaren berri orri batzuetan uzteko eskatu ondoren, Darrere les palmeres/ Palmondoen atzean eleberria argitaratu zuen. Lan horiek oinarri izan ziren Alejandro Amenabarrek Mar adentro filma egin zezan, non Laura Palmesek Juliaren pertsonaia (Belén Rueda) inspiratu baitzuen filmean.
La2 telebistan "L'habitació del fons" saioan hainbat erreportaje sakon egin zituen. Bertan sakonki lantzen ziren gaiak, ezaugarri zuen zorroztasun profesionalarekin.

## Sariak eta aintzatespenak

* 1994an Bartzelonako Hiria Saria lortu zuen Eutanasia: morir para vivir eutanasiari buruzko erreportajearekin.

## Erreferentziak

* 1 2 3 (Katalanez) CatalunyaPress.cat. «Laura Palmés, una altra gran professional maltractada» Catalunyapress (Noiz kontsultatua: 2023-01-02).
* ↑ (Ingelesez) Linea 900 - Eutanasia: morir para vivir. (Noiz kontsultatua: 2023-01-02).
* ↑ (Gaztelaniaz) País, El. (2011-06-26). «Laura Palmés, la reportera que inspiró a Amenábar» El País ISSN 1134-6582. (Noiz kontsultatua: 2023-01-02).

## Kanpo estekak

* Datuak: Q5802939
# Laura Pamplona

Laura Gonsalves Pamplona (Alacant, 1973ko irailaren 7a), artistikoki Laura Pamplona izenaz ezaguna, espainiar aktore, modelo ohi eta abeslaria da. Amparo Pamplona aktorearen alaba, telebistan eta zineman aritu da.

## Filmografia
### Zinema

| Urtea | Filma | Pertsonaia |
| 1998 | A tiro limpio | Marisa |
| 2007 | ¿Quién dice que es fácil? | Griselda |
| 2011 | En fuera de juego | Gema |

### Telebista

| Urtea | Telesaila | Pertsonaia | Oharra(k) |
| 1996 | Éste es mi barrio | Laura | Atal 1 |
| 1996-1998 | Todos los hombres sois iguales | Caty | 62 atal |
| 2000-2003 | Policías, en el corazón de la calle | Marina Blasco | 83 atal |
| 2003-2005 | Aquí no hay quien viva | Alicia Sanz | 47 atal |
| 2005-2006 | Siete días al desnudo | Julia Bartolomé | 8 atal |
| 2006 | Hospital Central | Ágata Monasterio | 9 atal |
| 2007 | Cuestión de sexo | Marga | 6 atal |
| 2007 | Hermanos y detectives | Verónica | Atal 1 |
| 2009-2014 | Los misterios de Laura | Lydia Martínez | 32 atal |
| 2014 | Cuéntame un cuento | Diana San Juan "La hechicera" | Atal 1 |

## Kanpo estekak

* Datuak: Q1249501
* Multimedia: Laura Pamplona / Q1249501
# Laura Morera

Laura Morera (Madril, 1977ko azaroaren 6a) ballet dantzaria da, Royal Ballet-eko dantzari nagusia da.

## Biografia

Madrilen jaioa, 7 urte zituela Londresera eraman zuten Errege Dantza Akademiaren udako programa baten ikas zezan, 10 urte zituela, The Royal Ballet School-arentzako audizioa egin zuen eta 1995ean graduatu zen.
Graduatu ondoren, Royal Balletera sartu zen. 1998an lehen artista izan zen, 1999an bakarlaria, 2002an lehen bakarlaria eta 2007an dantzari nagusia. Paper nagusien balletak egin ditu, hala nola Giselle, The Nutcracker, A Month in the Country, The Two Pigeons, Romeo and Juliet, Mayerling, Anastasia eta Onegin obretan. 2015eko Kritikoen Dantza Sari Nazionala irabazi zuen, La Fille mal gardée-en egindako lanagatik.
Morerak eta haren senarrak, Justin Meissner, Dance Tour International izeneko talde bat dute.

## Hautatutako errepertorioa

Morerak Royal Balletarekin duen errepertorioan honako hauek sartzen dira:
* Lise La Fille mal gardée
* Anastasia Anastasia
* Diana Sylvia
* Neska Ijitoa The Two Pigeons
* Effie La Sylphide
* Masha eta Irena Winter Dreams
* Tatiana Onegin
* Giselle Giselle
* Kitri Don Quixote
* Sugar Plum Fairy The Nutcracker
* Gamzatti La Bayadère
* Manon Manon
* Mary Vetsera, Mitzi Caspar eta Marie Larisch Mayerling
* Bihotzeko erregina Alice's Adventures in Wonderland
* Paulina The Winter’s Tale
* Titania The Dream
* Emaztea The Concert

### Sortutako paperak

* Rushes – Fragments of a Lost Story
* 'See, even Night herself is here’pas de deux
* Qualia
* Of Mozart
* Asphodel Meadows
* Sweet Violets
* Hansel and Gretel
* The Age of Anxiety
* Electric Counterpoint
* Frankenstein
* Tryst

## Sariak eta Aitortzak

* 2017an, Kultura Saria, Madrilgo Komunitatearen eskutik.
* 2015ean, Dantza Sari Nazionala Kritikoen Elkarteak emana.

## Erreferentziak

* ↑ «Laura Morera — People — Royal Opera House» www.roh.org.uk (Noiz kontsultatua: 2022-07-16).
* ↑ Willis, Margaret. (12 February 2016). «Interview – Laura Morera – Principal, The Royal Ballet» DanceTabs.
* ↑ Guerreiro, Teresa. (8 December 2018). «Laura Morera's Winter Dreams» Cultural Whisperer.
* ↑ (Gaztelaniaz) «Laura Morera celebra diez años como primera bailarina del Royal Ballet con 'Cuento de invierno' y 'Giselle'» ELMUNDO 2018-02-15 (Noiz kontsultatua: 2022-07-16).
* 1 2 «2015 National Dance Awards – Winners Announced» DanceTabs 25 January 2016.
* ↑ Parry, Jann. (22 April 2015). «Laura Morera & Vadim Muntagirov – Royal Ballet Principals, on La Fille mal gardée» Dancetabs.
* ↑ «Laura Morera» Royal Opera House.
* ↑ (Gaztelaniaz) Laura Morera. danza.es.

## Kanpo estekak

* [https://www.roh.org.uk/people/laura-morera Laura Morera-Royal Ballet
* Datuak: Q16935537
# Laura Nunnink

Laura Nunnink, (Eindhoven, Herbehereak, 1995eko urtarrilaren 26a), belar-hockeyan lehiatzen den kirolari herbeheretarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta urrezko domina eskuratu zuen belar-hockeyan Herbehereetako taldearekin, Argentinaren eta Erresuma Batuaren aurretik.
Taldea, honako hauek osatzen zuten: Felice Albers, Eva de Goede, Xan de Waard, Marloes Keetels, Josine Koning, Sanne Koolen, Laurien Leurink, Frédérique Matla, Freeke Moes, Laura Nunnink, Malou Pheninckx, Pien Sanders, Lauren Stam, Margot van Geffen, Stella van Gils, Caia van Maasakker, Maria Verschoor eta Lidewij Welten-ek.
2024ko Udako Olinpiar Jokoetan txapeldunak izan ziren berriz.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Emakumezkoa. |
| 2024 | Paris Frantzia | 01 ! | Emakumezkoa. |

## Erreferentziak

* ↑ «Laura Nunnink» olympedia.org (Ingelesez)
* ↑ «Laura Nunnink» FIH (Ingelesez)

## Kanpo estekak

* Datuak: Q20968855
* Multimedia: Laura Nunnink / Q20968855
# Laura Nyro

Laura Nyro jaiotzaz izenaz Laura Nigro (New York, 1947ko urriaren 18a - Danbury, Connecticut, 1997ko apirilaren 8a) estatubatuar egile abeslari, musikari eta piano-jotzailea izan zen. Abestiak idatzi zituen The 5th Dimension, Peter, Paul and Mary eta Barbra Streisand-erako.

## Diskografia
### Estudiozko albumak

* 1967 – More Than a New Discovery
* 1968 – Eli and the Thirteenth Confession
* 1969 – New York Tendaberry
* 1970 – Christmas and the Beads of Sweat
* 1971 – Gonna Take a Miracle
* 1976 – Smile
* 1978 – Nested
* 1984 – Mother's Spiritual
* 1993 – Walk the Dog and Light the Light
* 2001 – Angel in the Dark

### Zuzenekoak

* 1977 – Season of Lights
* 1989 – Laura: Live at the Bottom Line
* 2000 – Live from Mountain Stage
* 2002 – Live: The Loom's Desire
* 2003 – Live in Japan
* 2004 – Spread Your Wings and Fly: Live at the Fillmore East
* 2013 – Live at Carnegie Hall: The Classic 1976 Radio Broadcast

### Bildumak

* 1972 – Laura Nyro sings her Greatest Hits
* 1973 – The First Songs
* 1980 – Impressions
* 1997 – Stoned Soul Picnic: The Best of Laura Nyro
* 1999 – Premium Best Collection-Laura Nyro
* 2000 – Time and Love: The Essential Masters
* 2006 – Laura Nyro-Collections
* 2017 -- A Little Magic, A Little Kindness: The Complete Mono Albums Collection
* Datuak: Q234861
* Multimedia: Laura Nyro / Q234861
# Macrocalamus

Macrocalamus Colubridae familiako narrasti genero bat da. Thailandia eta Malaysia penintsularean bizi dira.

## Espezieak

* Macrocalamus chanardi David & Pauwels, 2005
* Macrocalamus gentingensis Yaakob & Lim, 2002
* Macrocalamus jasoni Grandison, 1972
* Macrocalamus lateralis Günther, 1864
* Macrocalamus schulzi Vogel & David, 1999
* Macrocalamus tweediei Lim, 1963
* Macrocalamus vogeli David & Pauwels, 2005

## Kanpo estekak

* Datuak: Q2295274
* Espezieak: Macrocalamus
# Lockeford (Kalifornia)

Lockeford Ameriketako Estatu Batuetako erroldak esleitutako leku bat da. San Joaquin konderrian dago, Kalifornia estatuan. 3.333 biztanle ditu, 21,723075 kilometro koadroko azaleran banatuta.

## Ikus, gainera

* San Joaquin konderria

## Kanpo estekak

* Datuak: Q1884088
* Multimedia: Lockeford, California / Q1884088
# Lock Up (filma)

Lock Up (euskaraz Giltzaperatua) 1989ko John Flynn (zuzendaria)!John Flynn estatubatuar zinema zuzendariak zuzendutako ekintza film bat da. Sylvester Stallone, Donald Sutherland, John Amos, Darlanne Fluegel, Frank McRae eta Sonny Landham aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Frank Leone (Sylvester Stallone) delitu txiki batengatik eman zioten espetxe zigorra betetzear dago. Halere, askatzear dagoela, Warden Drumgoole (Donald Sutherland) delakoa espetxe zuzendari berria izendatuko dute. Drumgoole espetxe zuzendari berrizendatua izatearen arrazoia iraganean Leonek haren kudeaketa zalantzan jarri izana izan zen, hortaz, orain Drumgoole mendeku bila dabilenez, Leone berriz aske gelditu ez dadin arduratuko da.

## Aktoreak

* Sylvester Stallone: Frank Leone
* Donald Sutherland: Warden Drumgoole
* John Amos: Meissner kapitaina
* Sonny Landham: Chink Weber
* Tom Sizemore: Dallas
* Frank McRae: Eclipse
* Darlanne Fluegel: Melissa
* William Allen Young: Braden
* Larry Romano: Lehen basea
* Jordan Lund: Manly
* John Lilla: Wiley
* Dean Duval: Ernie
* Jerry Strivelli: Louie Munafo
* David Anthony Marshall: Mastrone
* Kurek Ashley: Chinkenen taldekidea
* Michael Petroni: Chinkenen taldekidea
* Danny Trejo: Chinkenen taldekidea
* Frank Pesce: Johnson

## Kanpo estekak

* Lock Up filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q281480
# Lockbourne (Ohio)

Lockbourne Ohioko herri bat da. Franklin konderrian kokatua dago. 2010ean 237 biztanle zituen, 1,94 kilometro koadrotan banatuta.

## Ikus, gainera

* Franklin konderria

## Kanpo estekak

* Datuak: Q1816739
* Multimedia: Lockbourne, Ohio / Q1816739
# Locke (New York)

Locke Ameriketako Estatu Batuetako inkorporatutako herri bat da. Cayuga konderrian kokatuta dago, New York estatuan. 1.879 biztanle ditu, 24,41 kilometro koadroko azaleran banatuta.

## Ikus, gainera

* Cayuga konderrian

## Kanpo estekak

* Datuak: Q3708602
# Locke udalerria, Elkhart konderria (Indiana)

Locke udalerria Ameriketako Estatu Batuetako Indiana estatuko udalerri bat da, Elkhart konderrian. Azken zentsuaren arabera 4.328 biztanle zituen, 17.78 milia karratu (46.0 km$^2$) eremuan.

## Ekonomia

2020ko zentsuaren arabera, Locke udalerriak 1338 etxebizitza zeuden. Per capita diru-sarrerak 25.933 estatubatuar dolar ziren.

## Kanpo estekak

* Datuak: Q6665380
* Multimedia: Locke Township, Elkhart County, Indiana / Q6665380
# Lock Haven (Pennsylvania)

Lock Haven Pennsylvaniako hiri bat da. Clinton konderrian kokatua dago. 2010ean 9.772 biztanle zituen, 6,47 kilometro koadrotan banatuta.

## Ikus, gainera

* Clinton konderria

## Kanpo estekak

* Datuak: Q1187817
* Multimedia: Lock Haven, Pennsylvania / Q1187817
# Lock Springs (Missouri)

Lock Springs Missourieko herrixka bat da. Daviess konderrian kokatua dago. 2010ean 57 biztanle zituen, 0,32 kilometro koadrotan banatuta.

## Ikus, gainera

* Daviess konderria

## Kanpo estekak

* Datuak: Q2486696
# Locke & Key (telesaila)

Locke & Key 2020ko estatubatuar beldurrezko telesaila da, Joe Hillek Netflixentzat egina.

## Sinopsia

Oharra: Atal honek istorio osoa edo amaiera argitzen du.
Tyler, Kinsey eta Bode Locke anai-arrebak etxe berri batera joango dira bizitzera, Nina amarekin. Giltzen Etxea izango dute bizileku, familiarena izandako etxe bat, Lovecraften (Massachusetts, AEB). Atzean utzi nahi dute aitaren hilketa krudela. Etxea sekretuz betea dago. Giltza magikoak daude bertan, eta hainbat ahalmen dituzte: pertsonak mamu bihurtzea, oroitzapenak ezabatzea... Locketarrak ez dira giltzen botereen berri duten bakarrak: Dove izeneko izaki bat giltzen bila ari da, Ate Beltza irekitzeko, infernuko izakiak gizakien munduan sar daitezen.

## Aktoreak

* Darby Stanchfield: Nina Locke
* Connor Jessup: Tyler Locke
* Emilia Jones: Kinsey Locke
* Jackson Robert Scott: Bode Locke
* Petrice Jones: Scot Cavendish
* Laysla De Oliveira: Dodge
* Griffin Gluck: Gabe

## Erreferentziak

* ↑ «Giltzak atea ireki du» Berria 2020-02-07 CC BY-SA 4.0 lizentziapean.

## Kanpo estekak

* Datuak: Q56274745
# Mad About You

Mad About You estatubatuar umorezko telesaila da, Paul Reiser eta Danny Jacobsonek sortua. NBCk eman zuen 1992 eta 1999 artean eta hainbat sari lortu zituen.

## Sinopsia

Oharra: Atal honek istorio osoa edo amaiera argitzen du.
Ezkonberriak diren Paul Buchman dokumentalistak eta Jamie Stemple Buchman Harreman publikoetako teknikariak eguneroko arazoei aurre egin beharko diete.

## Aktoreak

* Paul Reiser: Paul Buchman
* Helen Hunt: James "Jamie" Stemple Buchman
* Maui: Murray (txakurra)
* Anne Ramsay: Lisa Stemple
* Leila Kenzle: Fran Devanow
* Richard Kind: Dr. Mark Devanow
* John Pankow: Ira Buchman
* Cynthia Harris: Sylvia Buchman
* Louis Zorich: Burt Buchman

## Kanpo estekak

* Datuak: Q752365
# Macy Lau

Macy Lau arkularia da. Hong Kong ordezkatu zuen 1984ko Udako Olinpiar Jokoetan.

## Erreferentziak

* ↑ Macy Lau
* ↑ Macy LAU

## Kanpo estekak

* Datuak: Q85421315
# Mad

Mad Eslovakiako udalerri bat da, Dunajská Stredako barrutian kokatuta. 7,71 km²ko azalera du eta 583 biztanle 2017ko datuen arabera.

## Historia

Idatzizko lehen aipamena 1254. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1070091
* Multimedia: Mad, Dunajská Streda District / Q1070091